Na temelju članka 70. stavak 2. Zakona o odgoju i obrazovanju u osnovnoj i srednjoj školi (Narodne Novine br. 87/08., 86/09., 92/10., 105/10. 90/11., 16/12., 86/12., 94/13., 152/14., 07/17., 68/18, 98/19, 64/20.), a u svezi s člankom 17. stavak 3., 4., 5. i 6. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (Narodne novine broj: 132/13.), na temelju Zakona o provedbi Opće uredbe o zaštiti osobnih podataka (Narodne novine broj: 42/18), članka 43. Zakona o zaštiti na radu (Narodne novine br. 71/14., 118/14., 154/14. , 94/18., 96/18.) i članka 54. Statuta Gimnazije Dinka Šimunovića u Sinju, Školski odbor Gimnazije Dinka Šimunovića u Sinju, nakon prethodnog savjetovanja sa sindikalnom povjerenicom, na 8. sjednici održanoj dana 25. veljače 2022., donosi

**PRAVILNIK**

**O KORIŠTENJU SUSTAVA VIDEO NADZORA**

**I. OPĆE ODREDBE**

**Članak 1.**

1. Ovim Pravilnikom o korištenju sustava videonadzora (dalje u tekstu: Pravilnik) u

Gimnaziji Dinka Šimunovića u Sinju (dalje u tekstu: Škola) definira se svrha i opseg podataka koji se prikupljaju, način i vrijeme čuvanja, te uporaba snimljenih podataka, zaštita prava učenika i ostalih korisnika usluga Škole, zaposlenika i svih drugih osoba koje borave u Školi.

1. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke

zaštite.

1. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**II. SVRHA VIDEONADZORA**

**Članak 2.**

1. Sustav video nadzora koristi se zbog zaštite sigurnosti učenika, zaposlenika,

posjetitelja/stranaka i imovine Škole, a posebno radi zaštite one imovine za koju je zakonom

određeno da se trajno čuva, te imovine koja služi za pohranjivanje i obradu podataka.

1. Sustav video nadzora, uz navedeno u stavku 1. ovoga članka, koristi se i za sprečavanje

protupravnih radnji usmjerenih prema školskoj imovini (zaštita od krađe, oštećenja, uništenja

i sl.)

1. Snimke koje su snimljene sustavom video nadzora mogu se isključivo koristiti u svrhe

navedene u stavku 1. i 2. ovoga članka.

**III. OPSEG, NAČIN I VRIJEME ČUVANJA PODATAKA**

**Članak 3.**

1. Sustav video nadzora snima prostor Škole od 0-24 sata, sve dane u tjednu.
2. Sustav video nadzora snima prostor koji se nalazi neposredno oko Škole, dvorište, sva ulazna i izlazna vrata Škole, hodnike i stubište u zgradi Škole.
3. Pravo pristupa osobnim podacima prikupljenim putem video nadzora ima ravnatelj Škole.
4. Pristup podacima odnosno uvid u sadržaj nastao korištenjem video nadzora moguć je

preko monitora koji se nalazi u uredu ravnatelja Škole.

1. Presnimavanje i pohrana sadržaja nastalog korištenjem sustava video nadzora na druge

medije kao i daljnje korištenje istog dopušteni su isključivo u slučajevima određenim

zakonom.

1. Pristup podacima iz stavka 3. ovoga članka imaju nadležna tijela u okviru obavljanja

poslova iz svojeg zakonom utvrđenog djelokruga.

**Članak 4.**

1. Snimke dobivene putem video nadzora mogu se čuvati najviše šest (6) mjeseci, a nakon proteka tog vremena podaci se brišu ili uništavaju na odgovarajući način, osim ako je drugim zakonom propisan duži rok čuvanja ili ako su dokaz u sudskom, upravnom ili drugom

istovrijednom postupku.

1. U slučajevima počinjenja kaznenog djela, oštećenja ili uništavanja imovine i sl., prikupljeni podaci o takvom događaju mogu se sačuvati kao dokazni materijal te na pisani zahtjev ustupiti pravosudnim i policijskim tijelima.

**IV. ZAŠTITA PRAVA UČENIKA, RADNIKA I SVIH DRUGIH OSOBA KOJE BORAVE U ŠKOLI**

**Članak 5.**

1. Ravnatelj Škole dužan je osigurati da se na vidnom mjestu pri ulasku u prostor i u

unutrašnjosti prostorija, istakne obavijest da se objekt nadzire sustavom tehničke zaštite.

1. Ravnatelj, kao ni bilo koja druga osoba, ne smije koristiti podatke o osobama prikupljene

sustavom tehničke zaštite izvan njihove zakonske namjene.

**V. ZAVRŠNE ODREDBE**

**Članak 6.**

Ovaj Pravilnik stupa na snagu osmog dana od dana objave na oglasnoj ploči Škole.

Pravilnik je objavljen na oglasnoj ploči dana 02. ožujka 2022., a stupio je na snagu dana

10. ožujka 2022. godine.

PREDSJEDNIK ŠKOLSKOG ODBORA: RAVNATELJ:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Dragan Ivančić Tomislav Bilić

KLASA: 011-01/22-02/2

URBROJ: 2175-31-01-22-1

Sinj, 02. ožujka 2022.